ભારતની પોલીસના ધ્યાનમાં પહેલી વખત ઈન્ડીયન મુઝાહીદનનું નામ  તા 22 જાન્યુઆરી 2002માં કલકત્તા ખાતે આવેલી અમેરીકન કલ્ચર સેન્ટર ઉપર હુમલો થયો ત્યારે આવ્યુ હતું પણ ત્યાર પછી આઈએમના ટુંકા નામે ઓળખતી આ સંસ્થા દ્વારા દેશભરમાં આંતકનો માહોલ સર્જી દેવામાં આવ્યો હતો, 2005માં  વારાણસી, ત્યાર પછી તે જ વર્ષે ઉત્તર પ્રદેશ શ્રમજીવી એકસપ્રેસ બ્લાસ્ટ, નવી દિલ્હીમાં બ્લાસ્ટ, 2006માં અમદાવાદ સ્ટેશન ઉપર બ્લાસ્ટ ત્યાર બાદ ટ્રેન બ્લાસ્ટનો સીલસીલો શરૂ થયો અને વારાણસી, મુંબઈ અને ગોરખપુરમાં ટ્રેન બ્લાસ્ટ કર્યા હતા 25 ઓગષ્ટના રોજ હૈદરાબાદ ખાતે બ્લાસ્ટ કર્યો હતો, આમ દેશમાં સતત આંતક ફેલાવી રહેલા ઈન્ડીયન મુઝાહીદને પકડવા અને રોકવામાં દેશભરની પોલીસ અને એજન્સીઓ પાંગળી પુરવાર થઈ રહી હતી ત્યારે ફરી એક વખત રોક સકો તો રોક લો કહી તેમણે દેશભરની પોલીસને પડકારી હતી.